IRacing

iRacing er en abonnementbasert online racingsimulator som simulerer ekte biler, baner og løp, og kjøres etter samme regelverk som i vanlig bilsport. Spillet utgis av iRacing.com Motorsport Simulations, og alle løp og treninger kjøres på deres vertsservere.

Banemodellene er laget ved å skanne ekte racerbaner ved hjelp av lidar.

I Norge har Norges Bilsportforbund (NBF) arrangert serien SimRacing Grand Prix (SRGP) på iRacing-plattformen siden 2018, med NM-status på samme måte som andre offisielle norgesmesterskap i NBF.

Videostrøm 
Videostrøm fra førerhuset er det eneste som tillates i løp, men under testing og andre begivenheter utenfor løp kan arrangørene tillate andre kameravinkler.

Utstyr 
Spillet er laget for å etterligne ekte racing så mye som mulig, og de fleste sjåførene bruker ratt med dreiemoment-tilbakekobling (force feedback), som er en type haptisk teknologi som gir følbar respons på hvordan bilen reagerer på styreinnputt og med underlaget. Videre brukes gass-, brems- og kløtsjpedal, samt enten H-girkasse, sekvensiell girspake eller rattgir.

Virtuell virkelighet 
iRacing har støtte for virtuell virkelighet med Oculus Rift CV1 og HTC Vive.

Konkurranser

Førerlisens 
Førere rangeres på nivåer etter lisens. Når man oppretter en brukerkonto vil man starte med en nybegynnerlisens (Rookie-level license) i alle kategorier. For å gå videre til D-lisens og oppover må man fullføre en rekke løp med få eller ingen ulykker, hendelser utenfor banen eller tap av kontroll. Sjåfører med høyere lisens kvalifiserer for å konkurrere i flere offisielle serier.

Lisensene er i stigende rekkefølge:

 Rookie
 D
 C
 B
 A
 Pro/WC (gis kun til kvalifiserte sjåfører)

Serier 
I tillegg til selve løpene kan sjåførene delta på treninger, kvalifiseringer og lisenstester (kjøring alene på tid).

Seriene i iRacing er som regel delt inn slik at det i løpet av hvert kalenderår er fire "sesonger" på 12 uker hver, som totalt blir 48 uker "normal" racing per år. I tillegg kommer ukene mellom hver av sesongene som kalles "uke 13", og består av sine egne serier som bytter bane hver dag. I løpet av uke 13 kan ikke førerne kjøre lisenstester, og kan dermed ikke heve lisensnivået sitt. Uke 13 har ofte en mer avslappet atmosfære med mer vekt på lek og moro enn konkurranse. Det er ikke uvanlig at uke 13 plages med serverproblemer ettersom litt av hensikten med uken er å implementere programvareoppdateringer.

Det finnes også serier som ikke følger det ovennevnte formatet. Eksempler på 4-ukers-serier er Rookie series, IndyCar, Skip Barber and Grand-Am Premier, og Pro series. Løp arrangert av medlemmer behøver heller ikke å følge noen offisielle tidsplaner.

Banetyper / løpskategorier 
Serien er delt inn i fire hovedkategorier landeveibane, ovalbane, offroad og variasjoner av disse. Disse er igjen delt inn i lisensnivåene fra nybegynner til proff, og man må opparbeide seg en passende lisens for å være kvalifisert til å delta i de offisielle løpene.

Dersom man ikke har lisens kan man fremdeles delta i treningsøkter. Opptjening av poeng for å forbedre lisensen kan fås ved å delta i konkurranserpå førerens høyeste gjeldende lisensnivå i tillegg til at det er et minstekrav til sikkerhetspoeng. Lisensene er kategorispesifikke, hvilket vil si at førerne har separate lisenser for hver av kategoriene.

I tillegg til de offisielle løpene kan medlemmene fritt organisere sine egne økter på serverne som drives av iRacing. I 2012 ble det gitt utvidede muligheter for at brukere mot en avgift kan lage sin egen liga, rekruttere eller godta førere, og ha automatisk scoring. I medlemsorganiserte er det mulighet for å la førere fra alle lisensnivåer konkurrere.

FIRST Sporting Code 
Løpene administreres av sanksjoneringsorganet FIRST som gir detaljerte regler for offisielle konkurranser i FIRST Sporting Code. Det forventes at førerne leser og overholder reglene som en del av spillets tjenestevilkår.

Baner

Abonnement 
iRacing kan bare spilles online på servere som drives av iRacing.com, og krever et abonnement. Flere biler og baner kan kjøpes for en engangssum.

Referanser 

Windows-spill
Racerspill
Videospill fra 2008
Videospill utviklet i USA